Správa zo zahraničnej pracovnej cesty

1.  Účastník ZPC:
Ing. Danica ZENDULKOVÁ, CVTI SR, Lamačská cesta 8/A, 811 04 Bratislava, vedúca Oddelenia správy a prevádzky portálu, AJ
Ing. Adriana SHEARMAN, CSc., CVTI SR, Lamačská cesta 8/A, 811 04 Bratislava, odb. pracovník, odb. OTT, AJ

2.  Zahraničná pracovná cesta:
Nemecká spolková republika, Bonn, 11. – 14. 5. 2013, DFG Deutsche Forschungsgemeineschaft, Bonn, zasadnutie Rady a členská schôdza organizácie EUROCRIS
hradenie nákladov: 	projekt NITT SK z EFR (A. Shearman)
			projekt NISPEZ z EFR (D. Zendulková)

3.  Rámcový program pobytu:

11. 5. 2013 – prílet do Bonnu z letiska Viedeň, ubytovanie v hoteli Eden – Bonn-Bad Godesberg
 
12.5.2013  
9:00-17:00 Zasadnutie Rady EuroCRIS

13. 5. 2013 
9:00  - 9:15 – privítanie a otvorenie schôdze členskej základne
9:15  -  17:30 – prednášky
17:30  - 18:00 – tutoriál k formátu CERIF 

14. 5. 2013 
9:00  - 11:00 – zasadnutie pracovných skupín
11:30 - 15:35 – prednášky
15:35- 16:00 – sumarizácia, zhodnotenia a záver schôdze členskej základne
19:50  – odlet z Bonnu 

4.  Stručný priebeh rokovaní, resp. študijného pobytu:
	Stretnutie členskej základne euroCRIS je obvykle organizované štyri razy ročne. Členskú základňu (ČZ) tvoria zástupcovia z univerzít, vládneho a súkromného sektora (na báze dobrovoľnosti) z krajín EÚ (ale aj iných krajín mimo E, napr. Kanada, USA, Čína a pod.), ktorých spoločným cieľom je zavedenie jednotného dátového formátu na zber a spracovanie údajov o výskume. Okrem prednášok súvisiacich s danou problematikou súčasťou stretnutia bolo aj zasadnutie Rady euroCRIS (12.5.2013) a zasadnutie pracovných skupín. CVTISR je kolektívnym členom euroCRIS, má zástupkyňu v Rade, ktorá je súčasne vedúcou pracovnej skupiny CRIS & inštitucionálne repozitáre  a členku v pracovnej skupine Indikátory.
	Cieľom stretnutia bolo oboznámenie ČZ o stave a hospodárení, zmenách v zložení rady, výsledky aplikovania metriky Snowball na hodnotenie univerzít vo Veľkej Británii a možnosť jej použitia v iných krajinách, resp. ako východisko pre zostavenie katalógu indikátorov súvisiacich s výskumom, prednesenie príspevkov na témy súvisiace so získavaním a spracovaním údajov o vede z univerzít a výskumných inštitúcií a diskusia a zasadnutie pracovných skupín: 1. CERIF & architektúra, 2. CRIS & Inštitucionálne repozitáre, 3. Osvedčená prax & DRIS, 4. Indikátory  pre vybrané aktuálne okruhy v zmysle programu.

Zasadnutie Rady euroCRIS, 12.5.2013

09.00-09.05 	1. Otvorenie (president euroCRIS)
09.05-09.10 	2. Kontrola plnenia úloh 43. zasadnutia Rady 
09.10-10.00 	3. Otázky organizácie a práce Rady
10.00-11.00 	4. Pracovné skupiny
o	Správa vedúcich PS, príprava zasadnutí PS 14.5. 
11.15-12.45 	5. Stratégia a komunikácia
13.45-14.30	6. Projekty euroCRIS
14.30-15.00	7. Služby euroCRIS  
15.00-15.45	8. 11. strategický seminár euroCRIS 9.-10. september 2013 , Brusel
o	Obsahové a organizačné zabezpečenie seminára
16.00-16.40	9. Medzinárodná konferencia CRIS 2014, máj 2014, Rím
o	Obsahové a organizačné zabezpečenie konferencie
16.40-16.50	10. Jesenné stretnutie členskej základne Porto, 14.-15. November 2013: stav príprav 
16.50-17.00	11. Rôzne; záver

Stretnutie členskej základne

Program 13. 5. 2013

9.00-9.15 	J.Gudler, B. Ebert, H. von Kalm (DFG)
Privítanie

9.15-10.15 	E. Simons, Prezident Rady euroCRIS
V správe Rady členskej základni podal  informácie o hospodárení – zdroje financovania; zmeny v zložení rady – predstavenie členov nového Výboru a poďakovanie za prácu predošlým členom; aktuálny stav ČZ (325 členov zo 43 krajín z Európy a mimo (Čína, Irán, Kanada, Turecko, USA); účasť na projektoch (ukončené, prebiehajúce a nový projekt PASTEUR40A); predstavenie štruktúr pracovných skupín a vedúcich pracovných skupín.

10.45-11.00 	R. Russell, UKOLN, Bath
- aktualizácia štúdie zameranej na prijatie a použitie dátového formátu o vede CERIF CRIS na univerzitách a výskumných inštitúciách vo Veľkej Británii

Program 13. 5. 2013 – pokrač.

11.30-12.00 	J. Steinberg, GESIS, Kolín n. R.
- kontextualizácia informácií o vede v zmysle vizualizácie údojov, ich prepojenia a opakovaného používania prostredníctvom GENESIS

12.00-12.30 	D. Krahn a B. Ebert, Leuphana Univerzita v Luneburgu
- prípadová štúdia o možnostiach zníženia prácnosti a zvýšenia kvality dokumentácie o výskumnej činnosti a marketing činností univerzity (pracovisko pre transfer vedomostí, 80% zameranie univerzity na spoločenskovedné a humanitné vedné odbory)

13.30-14.00 	S. Herwig and C. Tusch, Univerzita Wilhelms vo Vestfálska (WWU), Munster
- potreba harmonizácie klasifikačných schém o výskumných organizáciách a subjektoch výskumu na miestnej a národnej úrovni

14.00-14.30 	B. Miller, Wissenschaftsrat, Kolín
- proces štandardizácie nosných údajov o výskumných aktivitách v Nemecku vedúci k vybudovaniu  pevného základu

14.30-15.00 	H.-C. Wirth, Spolkové ministerstvo pre ekonomiku a technológie
- budovanie celonárodnej databázy výskumu v oblasti energetiky

15.30-16.00 	M. Winterhager, Univerzita v Bielefelde
- klasifikačné schémy pre výskumné inštitúcie z pohľadu bibliometrie (kritické momenty pri spracovaní metadát o publikáciách v komerčných databázach Web of Science a Scopus)

16.00-16.30 	M.M. Nogueira, ESF, Štrasburg
- súčasné prístupy a odporúčania do budúcnosti pri zostavovaní klasifikačných schém pre lekárske vedy (klasifikácie pre oblasť nádorových ochorení vypracovaná národným ústavom pre výskum rakoviny, diskutované a prijaté fakultnými a inými nemocnicami vo VB a zahraničí)

16.30-17.00 	B. Jorg, UKOLN, Bath, T. Hollrigl, AVEDAS, Karlsruhe a D. Baker, CASRAI, Otava
- údaje v databázach CASRAI (neziskového konzorcia zaoberajúceho sa návrhom štandardov pre výmenu informácií a ich administráciu v oblasti výskumu v Kanade) vo formáte CERIF – skúsenosti

17.00-17.30	C. Fischer, J. Gudler a H. Hahnen, DFG, Bonn
- služby poskytované grantovou agentúrou na podporu výskumu v Nemecku (DFG) a štandardizácia klasifikačných schém na účely hodnotenia a monitorovania

17.30-18.30 	Ján Dvořák, vedúci PS CERIF
- tutoriál o spoločnom európskom formáte pre  informácie o výskume

Program 14.5.2013 

9.00-11.00 Zasadnutie pracovných skupín (PS)
1. CERIF a architektúra - úsilie o implementáciu CERIF-CRIS ako štandardu
2. CRIS a repozitáre inštitúcií- prehľad o integrácii systému CRIS a repozitárov
3. Osvedčená prax a DRIS- vývoj európskeho zoznamu o informačných systémoch o výskume (DRIS) a osvedčená prax
4. PS Indikátory - identifikácia a opis kľúčových indikátorov pre výskum pre aplikáciu v CERIF-e. 
A. Shearman (CVTI SR) je členkou novo vytvorenej pracovnej skupiny. 
Zastúpené boli aj spoločnosti Thomson Reuters a Elsevier. Výstupom PS Indikátory bude katalóg známych metód doplnený o analýzu ich efektívnosti. PS Indikátory v spolupráci s PS CERIF a PS Architekúra navrhne softvér na báze formátu CERIF na účely hodnotenia výstupov výskumu. Východiskom bude metrika snowball vypracovaná pre univerzity vo Veľkej Británii (napr. v Oxforde, Cambridge, Bristol, Leeds, Belfast, Imperial a University College v Londýne), ktoré ju používajú ako štandard na porovnávanie výkonnosti univerzít (referenčný štandard). Základné informácie o vzniku, vývoji a aplikácii poskytla pani A. Clemens.Úskalia hrozia v oblasti bibliometrických údajov prevzatých z komerčných databáz (chybné záznamy, menšie zastúpenie spoločensko-vedných a humanitných disciplín.  Pán T. Chudlarský v prezentácii uviedol použitie CRIS na príklade snowball metriky. Veľmi dôležitá je uvádzať zdroje informácií a obdobia publikovania a citovania; významné je tiež špecifikovať vednú oblasť, v ktorej je publikácia citovaná / má ohlas).

11.30-12.30 	S. Mornati a M. Mennielli, CINECA, Casalecchio di Reno (Boloňa)
- SURplus ako možnosť použitia voľne dostupnej IT v CRIS: inovatívne riešenie navrhnuté talianskou organizáciou CINECA, ktorá je správcom databázy a manažérom údajov o výskume takmer 70 talianskych univerzít. Univerzity samé rozhodujú o obsahu databázy, bibliografické údaje získavajú zakúpením licencie od  Thomson Reuters a Scopus. Prístup k údajom v databáze má len materská informácia (nie sú univerzitami zdieľané).

12.00-12.30 	A. Nowiński, Interdisciplinárne centrum pre matematické a výpočtové modelovanie (ICM),Univerzita vo Varšave
- kritický pohľad na stav evidencie publikačnej činnosti v Poľsku a návrh na riešenie problému

13.30-13.55 	D. Zendulková a A. Shearman, CVTI SR, Bratislava
- použitie vybraných indikátorov v databáze o výskume na Slovensku (SK CRIS) pri posudzovaní vysokých škôl a výskumných pracovísk z hľadiska transferu technológií 
 
13.55-14.20 	G. van Grootel, Flámska vláda, Kat. ekonómie, vedy a inovácií (EWI), Brusel
- projekt EWI LOD ako pilotný projekt pre spojenie informácií o výskume s architektúrou open data

14.20-14.45 	M. Schaerf, Univerzita Sapienzia, Rím
- vývoj systému na hodnotenie výskumu na univerzite Sapienzia, jednej z najstarších a počtom najväčších univerzít v Taliansku, negatívne skúsenosti s projektom U Multirank

Program 14.5.2013 – pokrač.

14.45-15.10 	M. Jagerhorn a W. Schussler, AVEDAS, Karlsruhe
- prípadové štúdie z Nemecka Veľkej Británie o hodnotení výskumu v interdisciplinárnych vedných odboroch

15.10-15.35 	A. Esch, ELFI, Bochum
- začlenenie údajov o finančnej podpore pre výskum do systémov CRIS

5.  Odporúčané závery:
•	účasť na nasledujúcom zasadnutí Rady, členskej základne a pracovných skupín eurocris  v novembri 2013 v Porte,
•	bližšie sa oboznámiť s metrikou snowball metric a prípadne implementovať ju pri aktualizácii do metodiky na hodnotenie kvality vedecko-výskumných pracovísk z hľadiska inovácií a transferu technológií,
•	prijať softvérové riešenie na báze formátu CERIF na účely hodnotenia výstupov výskumu, ktoré bude spoločným výstupom viacerých PS EuroCRIS (predchádzajúci text)
•	uskutočnili sme neformálne rokovania o možnostiach budúcej spolupráce s účastníkmi z Poľska: členovia euroCRIS z Interdisciplinárneho centra pre matematické a výpočtové modelovanie z Univerzity vo Varšave pozvali členky zo SR na účasť predbežne plánovanom projekte zameranom na oblasť interoperability systémov CRIS na medzinárodnej úrovni. Projekt je v štádiu predbežných príprav a kontaktovania potenciálnych partnerov a je predpoklad, že by mohol byť financovaný z Vyšehradského fondu, 
•	uskutočnili sme neformálne rokovania o možnostiach budúcej spolupráce s účastníkmi z Českej republiky: Úrad Vlády ČR a Infoscience, s.r.o.,
•	uskutočnili sme neformálne rokovania s jednotlivými členmi euroCRIS za účelom zistiť záujem o prezentáciu na záverečnej konferencii aktivity 4.1 NISPEZ, zameranej na informačné systémy pre vedu, pripravovanej na apríl 2014. Odozva bola pozitívna, výsledkom je návrh zahraničnej účasti predbežného programu konferencie.

6.   Prehľad prinesenej dokumentácie a miesto jej uloženia
Propagačné materiály Deutsche Forschungsgemeineschaft (DFG), Bonn zamerané na propagáciu výskumu na nemeckých univerzitách.

7. Osobitne vyhodnotený očakávaný prínos ZPC
Účasť je v súlade s podrobným opisom národného projektu NISPEZ a jeho  aktivity 4.1, v rámci ktorej je CVTI SR  riešiteľom úlohy  rozšírenia národného informačného systému o vede o novú funkcionalitu s rešpektovaním štandardov EÚ a zameraním na efektívnu prácu s projektmi vrátane prepojenia s inými informačnými systémami. Účasť je v súlade s podrobným opisom národného projektu NITT a jeho  aktivity 1.1 Vybudovanie Centra transferu technológií pri CVTI SR s cieľom zabezpečiť systémovú podporu transferu technológií na národnej úrovni.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z konferencie budú tlmočené ďalším pracovníkom inštitúcie v rámci interného informačného seminára, ktorý sa bude konať 10. 6. 2013 v zasadacej miestnosti CVTI SR od 9:00. Prezentácia zo zahraničnej služobnej cesty bude určená najmä tým pracovníkom CVTI SR, ktorí sa venujú problematike administrácie, zberu a spracovania údajov o výskume a ich využitím v rámci riešenia projektu NISPEZ – Národný informačný systém podpory výskumu a vývoja na Slovensku – prístup k elektronickým informačným zdrojom a projektu NITT SK – Národná infraštruktúra pre podporu transferu technológií na Slovensku.
Súhlasím so zverejnením správy na internete: áno

Správu vypracovali: Adriana Shearman	......................................................
		       a Danica Zendulková	......................................................

Dátum: 16.5. 2013

Správu schválil:  prof. RNDr. J. Turňa, CSc. (riaditeľ)	......................................................